Diari Oficial de la Generalitat Valenciana


Sumari del DOGV 5040, del 01-07-2005 (2005/7554)

Informació pública de la modificació puntual de les normes urbanístiques del Pla General d'Ordenació Urbana.
------------------------------------------------------------------------------------------------------------

### Dades del document

Número de DOGV
:   5040

Data del DOGV
:   01-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7554


Organisme emissor
:   Ajuntament d'Oliva

Tipus de document
:   Anunci

Informació pública de la modificació puntual de les normes urbanístiques del Pla General d'Ordenació Urbana. [2005/M7554]
  
L'Ajuntament d'Oliva tramita expedient per a la modificació puntual de les normes urbanístiques del Pla General que regulen el règim jurídic i característiques constructives de plantes baixes, soterranis, entresolats i patis interiors d'illa així com normes complementàries sobre altura d'edificis i condicions d'ús. Concretament es veuran modificats, totalment o parcialment, els articles 34, 36, 38, 66, 67, 99, 121 i 122 de les normes del Pla General. La redacció proposada per a cada una d'estes disposicions és la següent:
  
Article 34. Planta baixa
  
1. Es denomina planta baixa o planta primera, a efectes del còmput de plantes permeses, aquella el sostre se de la qual situa a una cota superior a 1,50 metres sobre la rasant de la vorera.
  
2. Com a excepció, la cota serà de 2,25 metres en edificació aïllada sobre la rasant de la vorera, sempre que tals edificacions se situen o emplacen en les següents àrees o sectors:
  
- Sòl urbà de les platges d'Oliva a excepció del poblat marítim.
  
- Sòl urbà comprés entre l'avinguda de Sisteron i Agermanament cap a la mar.
  
3. En els supòsits en què es regula per les normes urbanístiques del Pla General i planejament parcial aprovat amb posterioritat una altura de cornisa de 7,50 metres per a dos plantes, i per als casos previstos en l'apartat segon del present article, la dita altura de cornisa quedarà incrementada fins a 8,50 metres.
  
Article 36. Soterranis
  
1. Es denomina soterrani la planta o plantes el sostre de les quals se situa a una cota igual o inferior a 1,50 metres sobre la rasant de la vorera o per davall de la dita rasant.
  
2. Com a excepció, la referida cota serà de 2,25 metres en edificació aïllada sobre la rasant de la vorera, sempre que tals edificacions se situen o emplacen en les següents àrees o sectors:
  
- Sòl urbà de les platges d'Oliva a excepció del poblat marítim.
  
- Sòl urbà comprés entre l'avinguda de Sisteron i Agermanament cap a la mar.
  
Article 38. Entresolats
  
1. Es definixen com a entreplantes situades com a element accessori i inseparable de les plantes baixes i, excepte el que disposa el punt següent i l'article 67 de les presents normes, amb ocupació parcial de les dites plantes baixes.
  
2. Podran autoritzar-se entresolats amb una ocupació total de la superfície de la planta baixa i funcionalment desvinculats d'esta sempre que es complisquen les condicions i requisits que es determinen en l'article 67 d'estes normes, i en este cas, a efectes urbanístics, no computaran com una planta més de l'edifici.
  
Article 66
  
Punt 6. (s'afig per a la regulació dels patis interiors d'illa.)
  
Constituïx pati interior d'illa l'espai definit per les alineacions oficials interiors.
  
Les construccions en el seu interior hauran de complir les condicions següents:
  
- L'altura total màxima construïda serà de 7,55 metres sobre el nivell de la vorera corresponent a planta baixa i entresolat.
  
- Sobre la dita altura es podran construir les baranes amb les característiques mínimes que garantisquen les degudes condicions de seguretat i respecten les condicions de llums i vistes legals.
  
Article 67. Entresolats
  
1. En planta baixa, i com a element accessori i inseparable d'esta, es podran construir entresolats sempre que quede entre ambdós elements una altura mínima lliure de 2,50 metres i la seua superfície en planta no ocupe més del 60% de la planta baixa, no podent, en cap cas, condicionar-se per a habitatge.
  
2. Com a excepció, l'entresolat previst en un projecte constructiu podrà ocupar el 100% de la superfície de la planta baixa, sense computar com una planta més a efectes urbanístics, sempre que es complisquen les condicions següents:
  
a) L'altura mínima lliure de l'entresolat serà de 2,50 metres, excepte la part que es destine a trasters o garatge que serà de 2,20 metres, sense que la dita altura, o l'adopció d'una altra superior, puga comportar en cap cas un increment de l'altura màxima de cornisa de l'edifici que siga superior a 22,40 metres.
  
b) L'entresolat quedarà funcionalment desvinculat de la planta baixa sempre que, almenys un 40% de la seua superfície, es destine a places d'aparcament de vehicles i/o trasters, tenint en compte que estes places d'aparcament no formaran part integrant del còmput de places mínimes previstes per a cada edifici per aplicació del que disposa l'article 100 de les presents normes, tenint sempre la consideració de places d'aparcament addicionals sobre estes mínimes i, si és el cas, que la totalitat dels trasters de la finca s'han de considerar sempre vinculats necessàriament i inseparablement d'un habitatge.
  
c) Del còmput del 40% de l'entresolat per a estos usos d'aparcament i trasters formaran part les rampes, passos i accessos.
  
d) El 60% de la superfície de l'entresolat, com a màxim, podrà destinar-se a usos comercials, oficines, cultural, recreatiu, sanitari, religiós i esportiu, quedant expressament exclosos els usos artesanal, industrial, d'emmagatzemament i d'aquelles activitats subjectes a la reglamentació d'espectacles públics i activitats recreatives.
  
e) En cap cas podrà condicionar-se l'entresolat per al seu ús com a habitatge.
  
Article 99
  
S'afig un nou punt, el 9é, sobre condicions estètiques dels aparcaments.
  
9é. La fatxada exterior corresponent a l'aparcament presentarà una composició coherent amb el conjunt de l'edifici i evitarà la visió dels vehicles aparcats des de l'exterior.
  
Article 121. Condicions de l'edificació
  
Punt 5. Altura edificable i nombre de plantes màxim
  
El nombre màxim de plantes queda assenyalat en el corresponent pla de la documentació gràfica del Pla General i l'altura edificable màxima corresponent serà la següent:
  
III plantes 13,10 metres
  
IV plantes 16,20 metres
  
V plantes 19,30 metres
  
VI plantes 22,40 metres
  
L'altura màxima del cos volat serà de 6,80 metres.
  
Article 122. Condicions d'ús
  
Usos permesos: habitatge, hostaler, comercial, oficines, cultural, esportiu, sanitari, religiós, recreatiu, artesanal, magatzems, aparcament, excepte per a les plantes entresolat que se subjectaran al règim especial d'usos previst en l'article 67.2 de les presents normes urbanístiques.
  
Usos prohibits: industrial.
  
De conformitat amb el que disposa l'article 55 de la Llei 6/1994, de 15 de novembre, de la Generalitat Valenciana, en relació amb l'article 38.2n de la mateixa llei, se sotmet la present modificació normativa a informació pública, pel període d'un mes comptat a partir de l'endemà de la publicació del present anunci en el Diari Oficial de la Generalitat Valenciana.
  
L'expedient administratiu es troba exposat al Departament d'Urbanisme de l'Ajuntament d'Oliva perquè els interessats l'examinen i el consulten.